./data/phi0914/phi001/phi0914.phi001.perseus-lat2.xml
Titus Livius (Livy)
Syphacem per C  Laelium et Masinissam cepit  Masinissa							Sophonisbam, uxorem Syphacis, filiam Hasdrubalis, captam statim adamavit							et nuptiis factis uxorem habuit  castigatus a Scipione venenum ei misit,							quo illa hausto decessit  effectumque multis Scipionis victoriis, ut							Carthaginienses in desperationem acti in auxilium publicae salutis							Hannibalem revocarent  itaque anno sexto decimo Italia decedens in							Africam traiecit temptavitque per conloquium pacem cum Scipione							conponere, et cum de condicionibus pacis non convenisset, acie victus							est  pax Carthaginiensibus petentibus data est  Hannibal Gisgonem pacem							dissuadentem manu sua detraxit; excusata deinde temeritate facti ipse							pacem suasit  Masinissae regnum restitutum est  reversus in urbem Scipio							amplissimum nobilissimumque egit triumphum, quem Q  Terentius Culleo							senator pilleatus secutus est  Scipio Africanus — incertum militari							prius favore an populari aura ita cognominatus sit — primus certe hic							imperator victae a se nomine gentis nobilitatus est  Mago, bello qui in							agro Insubrium cum Romanis conflixerat, vulneratus, cum in Africam per							legatos revocatus reverteretur, ex vulnere mortuus est